pythainlp/thai-wiki-dataset-v4 huggingface dataset:
อันเดรอา ดานโดโล

อันเดรอา ดานโดโล (1306#เปลี่ยนทาง 7 กันยายน 1354) ได้รับเลือกเป็นดอเจแห่งเวนิสลำดับที่ 54 ในปี ค.ศ. 1343 แทนที่ของบราโตโลเมโอ กราเดนิโก ซึ่งถึงแก่กรรมในปี ค.ศ. 1342
ไรดูเอ

สถานีวิทยุโทรทัศน์แห่งชาติอิตาลีช่อง 2 หรือ ไรดูเอ เป็นสถานีโทรทัศน์ของช่องไร โดยการกระจายเสียงและแพร่ภาพสาธารณะแห่งอิตาลี แห่งที่ 2 เริ่มออกอากาศวันที่ 4 พฤษจิกายน ค.ศ. 1961
วอลโว่บัส

วอลโว่บัส (Volvo Buses) หรือ วอลโว่บัสคอร์ปอเรชัน (Volvo Bus Corporation) ชื่ออย่างเป็นทางการคือ วอลโว่บุสซาร์ ออเบีย ("Volvo Bussar AB") หรือเรียกให้ทันสมัยคือ วอลโว่ (VOLVO) เป็นบริษัทสาขาและเป็นพื้นที่ธุรกิจของกลุ่มบริษัทวอลโว่ ผู้ผลิตรถยนต์สัญชาติสวีเดน ซึ่งต่อมาได้กลายเป็นหน่วยอิสระในปี ค.ศ. 1968 ตั้งอยู่ที่กอเทนเบิร์ก
เป็นผู้ผลิตรถบัสรายใหญ่ที่สุดในโลก ด้วยรถบัสหนักหลากหลายประเภทสำหรับการขนส่งผู้โดยสาร กลุ่มผลิตภัณฑ์นั้นประกอบไปด้วยรถบัสและรถโคชที่พรั่งพร้อม รวมถึงแชสซีกับบริการที่ครอบคลุม
การทำงานของบัสนั้นมีอยู่ทั่วโลก ซึ่งมีการผลิตในทวีปยุโรป, ทวีปอเมริกาเหนือและใต้, ทวีปเอเชีย และประเทศออสเตรเลีย ส่วนในประเทศอินเดียได้จัดตั้งโรงงานผลิตในบังคาลอร์ ทั้งนี้ โรงงานผลิตเดิมตั้งอยู่ที่เออร์ไวน์ ประเทศสกอตแลนด์ (ซึ่งปิดในปี ค.ศ. 2000)
โกทีเย

เวาเตอร์ "วอลลี" เดอ บักเกอร์ (Wouter Wally De Backer; เกิด 21 พฤษภาคม 1980) หรือที่รู้จักกันดีในชื่อทางดนตรีของเขา โกทีเย (Gotye) หรือ โกเทียร์ เป็นนักร้อง นักแต่งเพลง และนักดนตรีที่เล่นได้หลายชนิดชาวออสเตรเลียเชื้อสายเบลเยียม ชื่อโกทีเย ("Gotye") นั้นมาจากการสะกดคำอ่านใหม่ ของคำว่า "โกตีเยร์" (Gauthier) คำร่วมเชื้อสายในภาษาฝรั่งเศสกับชื่อเกิดในภาษาดัตช์ของเขา "Wouter" (ตรงกับภาษาอังกฤษวอลเตอร์ "Walter", เขาจึงมีชื่อเล่นคือวอลลี "Wally")
โกทีเยได้ปล่อยสตูดิโออัลบัมจำนวนสามชิ้นด้วยตนเอง และมีหนึ่งอัลบัมที่มีการรีมิกซ์ของเพลงจากอัลบัมสองชิ้นแรกของเขา เขาเป็นสมาชิกผู้ก่อตั้งของวงสามคนแนวอินดี-ป็อป The Basics จากเมลเบิร์น ที่ซึ่งปล่อยอัลบัมด้วยตนเองจำนวนสี่ชิ้นและงานอื่น ๆ อีกมากมายนับตั้งแต่ปี 2002 เสียงร้องของกอทเยได้รับการเปรียบเทียบกับเสียงของ Peter Gabriel และ Sting ซิงเกิลของโกทีเยเมื่อปี 2011 "Somebody That I Used to Know" ขึ้นเป็นอันดับหนึ่งบน "Billboard" Hot 100 นับเป็นเพลงของศิลปินออสเตรเลียลำดับที่ห้า และศิลปินที่เกิดในเบลเยียมลำดับที่สอง (ตามจาก The Singing Nun ในปี 1963) เขาชนะรางวัล ARIA Awards จำนวนห้ารางวัล และได้รัยการเสนอชื่อเข้ารับรางวัล MTV EMA for Best Asia and Pacific Act. On 10 February 2013 นอกจากนี้เขายังได้รับรางวัล Grammy Awards สามรางวัลจาก โชว์ใน55th Annual Grammy Awards ได้แก่: เพลงแห่งปี (Record of the Year), การแสดงป็อปดูโอ/กลุ่มยอดเยี่ยม (Best Pop Duo/Group Performance) สำหรับเพลง "Somebody That I Used to Know" และอัลบัมอัลเทอร์นาทีฟยอดเยี่ยม (Best Alternative Music Album) สำหรับอัลบัม "Making Mirrors" กอทเยเคยกล่าวว่าบางครั้งเขารู้สึก “เขาไม่ได้เป็นนักดนตรีมากเท่าที่เขาเป็นนักคิด” ("less of a musician, more of a tinkerer.") ในบางครั้ง
อิทธิพล.
หนังสือพิมพ์ "ออสเตรเลียน" ("Australian") ได้ระบุว่ากอทเยเป็นหนึ่งใน "ชาวออสเตรเลียที่ทรงอิทธิพลที่สุดในสาขาศิลปะ 50 คน" หลัก ๆ แล้วมาจากความสำเร็จล้นหลามจากผลงานเพลง "Somebody That I Used to Know" ของเขา นอกจากนี้ "ออสเตรเลียน" ยังเรียกขานเพลงนี้ว่าเป็น "หนึ่งในเพลงที่ประสบความสำเร็จสูงสุดในประวัติศาสตร์ดนตรีของออสเตรเลีย"
ยุทธการที่แวลเบิชด์

ยุทธการที่แวลเบิซด์  เป็นยุทธการระหว่างกองทัพบัลแกเรียและเซอร์เบียในวันที่ 28 กรกฎาคม ค.ศ. 1330 ใกล้กับเมืองแวลเวิซด์ ปัจจุบันคือเมืองคยูสเทนดิล
การขยายอำนาจและความรุ่งเรืองของอาณาจักรเซอร์เบีย ทำให้มหาอำนาจอื่นในคาบสมุทรบอลข่านเริ่มมีความกังวล โดยจักรวรรดิไบแซนไทน์และบัลแกเรียตกลงที่จะดำเนินยุทธการทางทหารร่วมกันเพื่อต่อต้านเซอร์เบียในปี ค.ศ. 1327 3 ปีต่อมากองทัพเซอร์เบียและบัลแกเรียปะทะกันที่แวลเบิชด์ ชัยชนะของเซอร์เบียในครั้งนี้ทำให้สมดุลของอำนาจในคาบสมุทรบอลข่านเปลี่ยนไป 2 ทศวรรษ แม้ว่าบัลแกเรียจะไม่เสียดินแดนใดจากยุทธการครั้งนี้ แต่ก็ไม่สามารถหยุดยั้งกองทัพเซอร์เบียในการพิชิตมาซิโดเนียได้ ส่งผลให้เซอร์เบียสามารถขยายอำนาจเข้าสู่มาซิโดเนีย และดินแดนของเซอร์เบียก็ขยายอำนาจได้กว้างไกลที่สุด พระเจ้าสเตฟาน อูรอสที่ 4 แห่งเซอร์เบีย จึงสถานาตนเองขึ้นเป็นสมเด็จพระจักรพรรดิด้วยความช่วยเหลือเชิงพิธีการจากบัลแกเรียในปี ค.ศ. 1346
อย่างไรก็ตาม ทศวรรษหลังจากนั้น ในปี ค.ศ. 1355 พระเจ้าสเตฟาน อูรอสที่ 4 สวรรคต จักรวรรดิของพระองค์ก็แตกออกจากกัน คล้ายคลึงกับที่เกิดขึ้นในบัลแกเรียเมื่อพระเจ้าซาร์อีวาน อเล็กซานเดอร์แห่งบัลแกเรียสวรรคตในปี ค.ศ. 1371 ดินแดนทั้ง 2 ถูกจักรวรรดิออตโตมันเข้ายึดครองในเวลาต่อมา
สหพันธ์ฟุตบอลโครเอเชีย

สหพันธ์ฟุตบอลโครเอเชีย (HNS) เป็นหน่วยงานที่บริหารฟุตบอลในประเทศโครเอเชีย ก่อตั้งขึ้นใน ค.ศ. 1912 มีสำนักงานใหญ่ตั้งอยู่ที่ซาเกร็บ และเป็นสมาชิกของฟีฟ่าและยูฟ่า ทำหน้าดูแลการแข่งขันฟุตบอลในประเทศโครเอเชียรวมถึงฟุตบอลทีมชาติโครเอเชีย ประธานสหพันธ์ฟุตบอลคนปัจจุบันคือดาวอร์ ซูเคอร์
แพนดอรา – เดอะเวิลด์ออฟอวตาร

แพนดอรา – เดอะเวิลด์ออฟ"อวตาร"  เป็นพื้นที่ธีมพาร์กที่ได้แรงบันดาลใจจากแฟรนไชส์ภาพยนตร์ "อวตาร" ของเจมส์ แคเมรอน ตั้งอยู่ที่ดิสนีย์แอนิมอลคิงดอม วอลต์ดิสนีย์เวิลด์ ในเบย์เลก รัฐฟลอริดา ใกล้กับเมืองออร์แลนโด ซึ่งธีมพาร์กมีลักษณะที่เลียนแบบมาจากภาพยนตร์เรื่อง "อวตาร" (2009) พื้นฐานเป็นดาวเคราะห์นอกระบบ คือ ดาวแพนดอรา โดยมีภูเขาที่ลอยบนอากาศ มีพืชและสัตว์ที่มีชีวมณฑลของแพนดอรา และการเรืองแสงทางชีวภาพ
ดิสนีย์เริ่มทำการพัฒนาแพนดอรา – เดอะเวิลด์ออฟ"อวตาร" ร่วมกับ Lightstorm Entertainment ในปี ค.ศ. 2011 ด้วยความตั้งใจที่จะดึงดูดนักท่องเที่ยวและเพิ่มประสบการณ์การท่องเที่ยวในยามกลางคืน เริ่มก่อสร้างในพื้นที่เมื่อวันที่ 10 มกราคม ค.ศ. 2014 และเปิดให้เข้าชมในวันที่ 27 พฤษภาคม ค.ศ. 2017
ฮาโรลด์ แมคมิลแลน

มอริซ ฮาโรลด์ แมคมิลแลน, เอิร์ลแห่งสต็อกตัน  เป็นนักการเมืองชาวอังกฤษที่ทำหน้าที่เป็นนายกรัฐมนตรีแห่งสหราชอาณาจักรตั้งแต่ปี ค.ศ. 1957 ถึง ค.ศ. 1963
พระพรหมพิจิตร (พรหม พรหมพิจิตร)

ศาสตราจารย์ พระพรหมพิจิตร (พรหม พรหมพิจิตร) (27 กันยายน 2433-15 กุมภาพันธ์ 2508) ขุนนางและสถาปนิกชาวไทย ผู้ควบคุมการก่อสร้างพระเมรุมาศของ พระบาทสมเด็จพระมงกุฎเกล้าเจ้าอยู่หัว ผู้ออกแบบพระเมรุมาศของ พระบาทสมเด็จพระปรเมนทรมหาอานันทมหิดล และพระเมรุมาศของ สมเด็จพระศรีสวรินทิราบรมราชเทวี พระพันวัสสาอัยยิกาเจ้า ผู้ก่อตั้งและคณบดีคนแรกของ คณะสถาปัตยกรรมศาสตร์ มหาวิทยาลัยศิลปากร (เดิมชื่อคณะสถาปัตยกรรมไทย) และเป็นบุคคลท่านแรกที่นำคอนกรีตเสริมเหล็กมาประยุกต์ใช้กับงานสถาปัตยกรรมไทย
ได้รับยกย่องเชิดชูเกียรติเป็นบูรพศิลปิน สาขาทัศนศิลป์ ประจำปี พ.ศ. 2558
ประวัติ.
พระพรหมพิจิตรมีนามเดิมว่า อู๋ ลาภานนท์ เกิดเมื่อวันที่ 27 กันยายน พ.ศ. 2433 เป็นบุตรของนายเฮง จบการศึกษาจากโรงเรียนมหาพฤฒาราม
ได้รับพระราชทานนามสกุล ลาภานนท์ เมื่อ พ.ศ. 2460 ขณะมียศและบรรดาศักดิ์เป็น รองเสวกตรี ขุนบรรจงเลขา ก่อนจะกราบถวายบังคมลาออกจากบรรดาศักดิ์เมื่อวันที่ 5 มกราคม พ.ศ. 2485 ต่อมาท่านได้เปลี่ยนชื่อของท่านจาก อู๋ มาเป็น พรหม และได้ใช้ราชทินนามคือ พรหมพิจิตร เป็นนามสกุลแทนนามสกุลเดิมคือ ลาภานนท์ เมื่อวันที่ 24 มกราคม พ.ศ. 2485
เถลิง ธำรงนาวาสวัสดิ์

ศาสตราจารย์พิเศษ เถลิง ธำรงนาวาสวัสดิ์ เป็นอดีตรัฐมนตรีช่วยว่าการกระทรวงเกษตรและสหกรณ์ของไทย ในรัฐบาลของนายสัญญา ธรรมศักดิ์ อดีตสมาชิกวุฒิสภา อดีตสมาชิกสภานิติบัญญัติแห่งชาติ อดีตปลัดกระทรวงเกษตรและสหกรณ์
ประวัติ.
เถลิง ธำรงนาวาสวัสดิ์ เกิดเมื่อวันที่ 20 พฤศจิกายน พ.ศ. 2473 เป็นบุตรของพลเรือตรี ถวัลย์ ธำรงนาวาสวัสดิ์ อดีตนายกรัฐมนตรี กับนางธำรงนาวาสวัสดิ์ (แฉล้ม ธารีสวัสดิ์) เป็นบุตรคนที่ 2 และเขาสมรสกับนวลนาถ (สกุลเดิม อัชราชทรงสิริ) มีบุตรสามคน หนึ่งในนั้นคือ ผู้ช่วยศาสตราจารย์ ดร. ธรณ์ ธำรงนาวาสวัสดิ์ รองคณบดีฝ่ายกิจการพิเศษ คณะประมง มหาวิทยาลัยเกษตรศาสตร์
เถลิง เป็นนักเรียนทุนเล่าเรียนหลวงตั้งแต่ปี พ.ศ. 2493 เขาสำเร็จการศึกษาระดัปริญญาตรีสาขาเกษตรศาสตร์ จากมหาวิทยาลัยคอนเนตทิคัต รัฐคอนเนตทิคัต ประเทศสหรัฐอเมริกา และระดับปริญญาโทและปริญญาเอก สาขาเศรษฐศาสตร์การเกษตร จากมหาวิทยาลัยวิสคอนซิน แมดิสัน รัฐวิสคอนซิน
เถลิง รับราชการในสังกัดกระทรวงเกษตรและสหกรณ์ เคยได้ดำรงตำแหน่งสูงสุดคือ ปลัดกระทรวงเกษตรและสหกรณ์ เป็นประธานคณะกรรมการอุทยานแห่งชาติเป็นเวลา 15 ปี ซึ่งตลอดวาระการดำรงตำแหน่ง ดร.เถลิง มีส่วนช่วยจัดตั้งอุทยานแห่งชาติกว่า 80 แห่ง โดยจำนวน 12 แห่งในนั้นเป็นพื้นที่คุ้มครองทางทะเล
ต่อมามีพระบรมราชโองการโปรดเกล้าโปรดกระหม่อมให้แต่งตั้งเป็น ศาสตราจารย์พิเศษ คณะเศรษฐศาสตร์และบริหารธุรกิจ มหาวิทยาลัยเกษตรศาสตร์
การเมือง.
เถลิง ได้รับแต่งตั้งเป็นสมาชิกสภานิติบัญญัติแห่งชาติ ในปี พ.ศ. 2515 ภายหลังการปฏิวัติตัวเองของ จอมพล ถนอม กิตติขจร เมื่อวันที่ 17 พฤศจิกายน พ.ศ. 2514 ต่อมาในปี พ.ศ. 2516 ได้รับแต่งตั้งเป็นสมาชิกสภานิติบัญญัติอีกครั้ง 
ในปี พ.ศ. 2517 เถลิงได้รับแต่งตั้งเป็นสมาชิกสภาร่างรัฐธรรมนูญ และเป็นรัฐมนตรีช่วยว่าการกระทรวงเกษตรและสหกรณ์ ในรัฐบาลของนายสัญญา ธรรมศักดิ์ จนถึงเดือนกุมภาพันธ์ พ.ศ. 2518 หลังการเลือกตั้งทั่วไป และมีรัฐบาลใหม่เข้ามาทำหน้าที่แทน
เถลิง ได้รับแต่งตั้งเป็นสมาชิกสภานิติบัญญัติแห่งชาติอีกครั้ง ในปี พ.ศ. 2520 และเป็นสมาชิกวุฒิสภา ในปี พ.ศ. 2539 
นอกจากนั้น เถลิง ยังเคยได้รับการแต่งตั้งเป็นที่ปรึกษารองนายกรัฐมนตรี ที่ปรึกษารัฐมนตรีว่าการกระทรวงเกษตรและสหกรณ์ เป็นผู้ทรงคุณวุฒิในคณะกรรมการพัฒนาวิทยาศาสตร์และเทคโนโลยีแห่งชาติ ในปี พ.ศ. 2535 เป็นกรรมการบริหารพรรคนำไทย ตั้งแต่เริ่มก่อตั้งพรรคเมื่อ พ.ศ. 2537 และเป็นที่ปรึกษาผู้ทรงคุณวุฒิฝนหลวง ในปี พ.ศ. 2548
ถึงแก่อนิจกรรม.
เถลิง ถึงแก่อนิจกรรมในวันที่ 24 สิงหาคม พ.ศ. 2551 สิริอายุ 77 ปี
จังหวัดพะเยาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550

การเลือกตั้งสมาชิกสภาผู้แทนราษฎรจังหวัดพะเยา พ.ศ. 2550 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 กำหนดให้มีขึ้นในวันที่ 23 ธันวาคม พ.ศ. 2550 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 3 คน จำนวนที่นั่งเท่าเดิมจากการเลือกตั้งครั้งก่อนเมื่อปี พ.ศ. 2549 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน 
ผลการเลือกตั้งแบบสัดส่วน.
คะแนนรวมทั้งหมดในกลุ่มจังหวัดที่ 1.
กลุ่มจังหวัดที่ 1 ประกอบไปด้วยจังหวัดเชียงราย จังหวัดแม่ฮ่องสอน จังหวัดเชียงใหม่ จังหวัดพะเยา จังหวัดน่าน จังหวัดลำปาง จังหวัดลำพูน จังหวัดแพร่ จังหวัดสุโขทัย จังหวัดตาก และจังหวัดกำแพงเพชร จำนวน 11 จังหวัด
ผู้สมัครที่ได้รับการเลือกตั้งในกลุ่มจังหวัดที่ 1.
แต่ละกลุ่มจังหวัดมีสมาชิกสภาผู้แทนราษฎรกลุ่มละ 10 คน สำหรับกลุ่มจังหวัดที่ 1 แบ่งออกเป็นตามสัดส่วนคะแนนดังนี้
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบไปด้วยจังหวัดพะเยาทั้งจังหวัด
เสาร์ซาวเอ็ด

เสาร์ซาวเอ็ด (แปลตรงตัว: เสาร์ยี่สิบเอ็ด) เป็นเหตุการณ์ความรุนแรงต่อกลุ่มบุคคลที่มีความหลากหลายทางเพศในประเทศไทยโดยมีเป้าหมายเพื่อยังยั้งการจัดงานพาเหรดเกย์ไพรด์ในอำเภอเมือง จังหวัดเชียงใหม่ เมื่อวันที่ 21 กุมภาพันธ์ พ.ศ. 2552 มีการเรียกขานว่าเป็นเหตุการณ์สำคัญในประวัติศาสตร์ของกลุ่มบุคคลที่มีความหลากหลายทางเพศในประเทศไทย และมีการเปรียบเทียบเหตุการณ์นี้กับเหตุจลาจลสโตนวอลล์ในสหรัฐ นอกจากนี้วันที่ 21 กุมภาพันธ์ ได้มีการกำหนดเป็น วันยุติความรุนแรงต่อผู้มีความหลากหลายทางเพศในประเทศไทย เพื่อระลึกถึงเหตุการณ์นี้
กิจกรรมเกย์พาเรดนี้มีกำหนดการจัดขึ้นโดยกลุ่มองค์กรด้านความหลากหลายทางเพศ 22 องค์กร โดยจะเคลื่อนขบวนออกจากบริเวณวัดอุปคุต พุทธสถานเชียงใหม่ ไปตามถนนช้างคลาน ผ่านเชียงใหม่ไนท์บาซาร์ ในเวลา 18.00 น. ของวันที่ 21 กุมภาพันธ์ พ.ศ. 2552 อย่างไรก็ตาม หลังการประกาศประชาสัมพันธ์การจัดงาน ได้มีกลุ่มคนต่าง ๆ รวมถึงกลุ่มที่ทำกิจกรรมเกี่ยวกับความหลากหลายทางเพศ เช่น กลุ่มเชียงใหม่อารยะ, กลุ่มเกย์การเมืองไทย, เรนโบว์ดรีม, ผู้หญิงไม่แท้ของล้านนา และ บ้านสีม่วง โดยมีนที ธีระโรจนพงษ์ นักกิจกรรมการเมืองและความหลากหลายทางเพศอนุรักษนิยม เลขานุการของกลุ่มเชียงใหม่อารยะ เป็นแกนนำ ได้รวมตัวกันร้องเรียนต่อหน่วยงานราชการต่าง ๆ จังหวัดให้ยุติกิจกรรมดังกล่าว โดยให้เหตุผลว่าเป็นการทำให้วัฒนธรรมล้านนาถูกมองในแง่ลบ, นำไปสู่การเลียนแบบโดยเยาวชน และเป็นการจัดกิจกรรมที่ต้องเสียวัฒนธรรมของเชียงใหม่เพื่อเอื้อผลประโยชน์ตน ซึ่งหน่วยราชการ, เจ้าดวงเดือน ณ เชียงใหม่, ผู้ว่าราชการจังหวัดเชียงใหม่ และผู้อำนวยการสำนักงานวัฒนธรรมจังหวัดเชียงใหม่ได้ออกมาแสดงท่าทีเห็นด้วยต่อการยกเลิกกิจกรรมด้วยเหตุผลคือเป็นการ “ไม่เหมาะสมและขัดต่อวัฒนธรรมเชียงใหม่” นอกจากนี้สื่อท้องถิ่น เช่น หนังสือพิมพ์เชียงใหม่นิวส์และสถานีวิทยุท้องถิ่นได้เผยแพร่ข้อความสร้างความเกลียดชังต่อกลุ่มผู้มีความหลากหลายทางเพศ รวมทั้งปลุกระดมมวลชนให้เข้าปั่นป่วนกิจกรรมและขว้างปาสิ่งของใส่ขบวน
ในวันจัดงาน วันที่ 21 กุมภาพันธ์ ผู้เข้าร่วมกิจกรรมได้รวมตัวกันที่วัดอุปคุต พุทธสถานเมืองเชียงใหม่ เพื่อเตรียมตัวเริ่มเดินขบวน ในเวลาราว 16:00 น. ได้มีกลุ่มที่อ้างตนว่าเป็นคนเสื้อแดงเชียงใหม่ภายใต้ชื่อ กลุ่มฮักเชียงใหม่ 51 ซึ่งติดอาวุธ สื่อต่าง ๆ ได้รายงานว่ามีจำนวน “พันคน” เข้าปิดล้อมบริเวณพุทธสถานด้วยรถบรรทุก, เครื่องขยายเสียง, ป้ายต่อต้าน กักไม่ให้ผู้ร่วมงานไพรด์เริ่มเดินขบวนได้ ระหว่างการปิดล้อมนั้นกลุ่มฮักเชียงใหม่ 51 ได้มีการใช้คำหยาบคายต่อผู้เข้าร่วมกิจกรรม, มีการขว้างปาวัตถุ ก้อนหิน และเศษอาหาร ใส่ผู้จัดงานจนได้รับบาดเจ็บ ต่อมาได้มีเจ้าหน้าที่ตำรวจ 100 นาย เข้าสังเกตการณ์เหตุการณ์โดยไม่มีการไม่ห้ามปราม ในทางกลับกันได้แจ้งกับกลุ่มจัดพาเรดให้ปฏิบัติตามคำสั่งของกลุ่มฮักเชียงใหม่ 51 โดยยอมยกเลิกกิจกรรมและแสดงความขอโทษ เหตุการณ์ล้อมเกิดขึ้นเป็นเวลาสี่ชั่วโมงหลังผู้จัดงานตัดสินใจขอโทษและยกเลิกจัดงานในที่สุดด้วยเห็นแก่ประโยชน์ของผู้เข้าร่วมงานซึ่งหวาดกลัว
ในบรรดาคำร้องขอและบังคับให้ยกเลิกจัดงานนั้นมีความหลากหลาย เช่น มีการอนุญาตให้จัดแต่ห้ามใช้คำว่า “เกย์” ในชื่องาน ไปจนถึงการสั่งห้ามไม่ให้จัดงานประเภทเดียวกันนี้ในเชียงใหม่ไปอีก 1,500 ปี
มรดก.
หลังเหตุการณ์ได้มีการตั้ง กลุ่มเสาร์ซาวเอ็ด เพื่อเคลื่อนไหวยุติความรุนแรงต่อกลุ่มบุคคลที่มีความหลากหลายทางเพศ, สื่อสารกับสังคมให้รู้จักการอยู่ร่วมกับความแตกต่าง และเพื่อเรียกร้องความยุติธรรมต่อเหตุการณ์เสาร์ซาวเอ็ด
ชินบุตสึชูโง

ชินบุตสึชูโง (; โรมาจิ: "Shinbutsu-shūgō") หรือ ชินบุตสึคงโก (; โรมาจิ: "Shinbutsu-konkō") เป็นการผสานความเชื่อระหว่างลัทธิชินโตกับศาสนาพุทธในประเทศญี่ปุ่น กระทั่งยุคเมจิเมื่อ ค.ศ. 1868 มีการออกกฎหมายแยกการบูชาเทพเจ้าพื้นเมืองญี่ปุ่นออกจากศาสนาพุทธ
ศาสนาพุทธซึ่งมีต้นสายจากดินแดนชมพูทวีป เผยแผ่เรื่อยมาผ่านจีนและเกาหลีจากนักบวชเกาหลี เข้าประดิษฐานในแผ่นดินญี่ปุ่นในยุคอาซูกะ ตรงกับคริสต์ศตวรรษที่ 6 เมื่อชาวญี่ปุ่นรับศาสนาใหม่เข้ามา ก็มีการปรับความเชื่อระหว่างลัทธิชินโตที่เป็นความเชื่อพื้นเมืองกับศาสนาพุทธที่เป็นความเชื่อใหม่ มีการสร้างพุทธสถาน  รวมเข้ากับศาลเจ้าชินโต  เรียกว่าจิงงูจิ  รวมทั้งมีการเคารพบูชาทั้งเทวรูปชินโตและพระพุทธรูปอย่างกลมเกลียว จะเห็นได้ว่าศาสนาพุทธส่งอิทธิพลอย่างสูงต่อศาสนาพื้นเมือง อย่างชื่อและโครงสร้างศาลเจ้านั้นได้รับอิทธิพลจากอารามในศาสนาพุทธ การแยกศาสนาพุทธออกจากลัทธิชินโตเกิดขึ้นในคริสต์ศตวรรษที่ 19 แต่การนับถือศาสนาอย่างปะปนกันของชาวญี่ปุ่นยังดำรงอยู่จนถึงปัจจุบัน จากการสำรวจของทบวงวัฒนธรรมญี่ปุ่นเมื่อ พ.ศ. 2558 พบว่าชาวญี่ปุ่นนับถือลัทธิชินโตร้อยละ 70.4 และศาสนาพุทธร้อยละ 69.8 หรือก็คือชาวญี่ปุ่นยังคงนับถือทั้งสองศาสนาปะปนกัน
ชื่อ "ชินบุตสึชูโง" เกิดขึ้นช่วงคริสต์ศตวรรษที่ 17 เพื่อกล่าวถึงการผสานความเชื่อระหว่างเทพเจ้าชินโตกับพระพุทธเจ้า ที่แตกต่างออกไปจากศาสนาพุทธในปัจจุบัน นอกจากนี้คำนี้ยังมีความหมายเชิงลบ เช่น "การเปลี่ยนแปลงจนต่างไปจากเดิม" (bastardization) หรือ "การนับถืออย่างไม่เฉพาะเจาะจง" (randomness)
คิดโครว์

Kid Krow เป็นสตูดิโออัลบั้มเปิดตัวของ โคนัน เกรย์ นักร้องนักแต่งเพลงชาวอเมริกัน อัลบั้มวางจำหน่ายเมื่อวันที่ 20 มีนาคม 2020 โดย Republic Records ในสหรัฐอเมริกาและ Island Records ในสหราชอาณาจักร โดยเปิดตัวที่อันดับ 5 ในชาร์ต "Billboard" 200 อัลบั้มประกอบด้วยซิงเกิล "Checkmate", "Comfort Crowd", " Maniac ", "The Story" และ "Wish You Were Sober" ซึ่งทั้งหมดนี้มียอดสตรีมรวมกันบน Spotify เพียงอย่างเดียวมากกว่า 150 ล้านครั้ง อัลบั้มนี้เรียกได้ว่าเป็น "การก้าวพ้นวัย" ("coming of age") โดยได้แรงบันดาลใจจากเรื่องต่าง ๆ เช่น ประสบการณ์วัยเด็กของเขา ความยากจน การดูถูก และการเลือกปฏิบัติ
ลาซาด้า

ลาซาด้า กรุ๊ป (ชื่อทางการค้า: Lazada) เป็นบริษัทอีคอมเมิร์ซระดับโลก ที่ก่อตั้งโดย มักซีมีเลียน บิตเนอร์ จากการการสนับสนุนของร็อกเก็ตอินเทอร์เน็ตในปี 2012 และมีกลุ่มอาลีบาบาเป็นเจ้าของในปี 2014 ลาซาด้า กรุ๊ป ดำเนินการในหลายประเทศและระดมทุนได้ประมาณ 647 ล้านดอลลาร์สหรัฐ จากการลงทุนโดยกลุ่มนักลงทุนเช่น เทสโก้, เทมาเส็กโฮลดิงส์, ซัมมิตพาร์ทเนอส์, เจพีมอร์แกนเชส, อินเวสต์เมนต์เอบีคินเนวิก และร็อกเก็ตอินเทอร์เน็ต
เว็บไซต์เปิดตัวในเดือนมีนาคม 2012 โดยมีรูปแบบธุรกิจขายสินค้าให้กับลูกค้าจากคลังสินค้าของตนเอง ต่อมาในปี 2013 ได้เพิ่มรูปแบบการตลาดที่อนุญาตให้ร้านค้าปลีกบุคคลที่สามขายสินค้าผ่านเว็บไซต์ของลาซาด้า ซึ่งในตลาดคิดเป็น 65% ของยอดขายภายในสิ้นปี 2014
ในเดือนเมษายน 2016 กลุ่มอาลีบาบาเข้าซื้อการควบคุมสัดส่วนการถือหุ้นในลาซาด้าเพื่อรองรับแผนการขยายตัวในต่างประเทศของอาลีบาบา 
ในเดือนสิงหาคม 2018 ลาซาด้าเป็นผู้ให้บริการอีคอมเมิร์ซรายใหญ่ที่สุดในเอเชียตะวันออกเฉียงใต้ โดยอ้างอิงจากการเข้าชมเว็บเฉลี่ยรายเดือน
ในเดือนกันยายน 2019 ลาซาด้าอ้างว่าเป็นแพลตฟอร์มอีคอมเมิร์ซชั้นนำในเอเชียตะวันออกเฉียงใต้โดยมีผู้ซื้อมากกว่า 50 ล้านรายต่อปี
กีฬาจักรยานในโอลิมปิกฤดูร้อน 1928

การแข่งขันจักรยานในโอลิมปิกฤดูร้อน 1928 เป็นการแข่งขันกีฬาจักรยานในกีฬาโอลิมปิกฤดูร้อนครั้งที่ 9 ที่กรุงอัมสเตอร์ดัม ประเทศเนเธอร์แลนด์ ระหว่างวันที่ 4-6 สิงหาคม พ.ศ. 2471 จัดขึ้นที่สนาม Amsterdam Olympic Stadium, อัมสเตอร์ดัมและพื้นที่รอบๆ ซึ่งการแข่งขันกีฬาจักรยานครั้งนี้มีการแข่งขันทั้งหมด 6 รายการ คือ ประเภททีมชาย 6 รายการ และประเภททีมหญิง 0 รายการ โดยมีนักกีฬาเข้าร่วมแข่งขัน 149 คน จาก 27 ประเทศ
ฟอร์จูเน็ตซัน

"ฟอร์จูเน็ตซัน" (ท. บุตรผู้โชคดี) เป็นเพลงโดยวงดนตรีร็อกสัญชาติอเมริกัน ครีเดนซ์เคลียร์วอเตอร์รีไววัล (Creedence Clearwater Revival) ซึ่งเผยแพร่ทางสตูดิโออัลบั้มลำดับที่สี่ของวง ชื่อ "วิลลีแอนด์เดอะพัวร์บอยส์" ("Willy and the Poor Boys") ก่อนหน้านี้มีการเผยแพร่เป็นซิงเกิลคู่กับ "ดาวน์ออนเดอะคอร์เนอร์" (Down on the Corner) ในเดือนกันยายน ค.ศ. 1969 ไม่นานเพลงนี้ก็กลายเป็นเพลงประจำขบวนการต่อต้านสงคราม เป็นสัญลักษณ์การแสดงออกของการคัดค้านการเกี่ยวข้องทางทหารของสหรัฐในสงครามเวียดนามและความเป็นเอกภาพกับทหารที่รบอยู่ในสงคราม เพลงนี้ใช้อย่างกว้างขวางในการพรรณนาสงครามเวียดนามและขบวนการต่อต้านสงครามในวัฒนธรรมป็อป
เพลงนี้ขึ้นถึงอันดับที่ 14 ในชาร์ตของสหรัฐในวันที่ 22 พฤศจิกายน ค.ศ. 1969 สัปดาห์ต่อมาหลังบิลบอร์ดเปลี่ยนวิธีการนับได้ขึ้นไปถึงอันดับที่ 9 และขึ้นต่อไปจนสูงสุดที่อันดับ 3 อีกสามสัปดาห์ถัดมา คือ วันที่ 20 พฤศจิกายน ค.ศ. 1969 เพลงนี้ได้รับรางวัลแผ่นเสียงทองคำของ RIAA ในเดือนธันวาคม ค.ศ. 1970 ใน ค.ศ. 2013 หอสมุดรัฐสภาเพิ่มเพลงนี้เข้าสู่สำนักทะเบียนบันทึกเสียงแห่งชาติ
กีฬาขี่ม้าในโอลิมปิกฤดูร้อน 1928

การแข่งขันขี่ม้าในโอลิมปิกฤดูร้อน 1928 เป็นการแข่งขันกีฬาขี่ม้าในกีฬาโอลิมปิกฤดูร้อนครั้งที่ 9 ที่กรุงอัมสเตอร์ดัม ประเทศเนเธอร์แลนด์ ระหว่างวันที่ 8-12 สิงหาคม พ.ศ. 2471 จัดขึ้นที่สนาม Hilversum, Olympic Stadium ซึ่งการแข่งขันกีฬาขี่ม้าครั้งนี้มีการแข่งขันทั้งหมด 6 รายการ คือ ประเภทเดี่ยว 3 รายการ และประเภททีม 3 รายการ โดยมีนักกีฬาเข้าร่วมแข่งขัน 119 คน จาก 20 ประเทศ
กีฬาฟันดาบในโอลิมปิกฤดูร้อน 1928

การแข่งขันฟันดาบในโอลิมปิกฤดูร้อน 1928 เป็นการแข่งขันกีฬาฟันดาบในกีฬาโอลิมปิกฤดูร้อนครั้งที่ 9 ที่กรุงอัมสเตอร์ดัม ประเทศเนเธอร์แลนด์ ระหว่างวันที่ กรกฎาคม - สิงหาคม พ.ศ. 2471 ซึ่งการแข่งขันกีฬาฟันดาบครั้งนี้มีการแข่งขันทั้งหมด 7 รายการ คือ ประเภททีมชาย 6 รายการ และประเภททีมหญิง 1 รายการ โดยมีนักกีฬาเข้าร่วมแข่งขัน 259 คน จาก 27 ประเทศ
ประเทศที่เข้าร่วมแข่งขัน.
<templatestyles src="Div col/styles.css"/>
กีฬาฮอกกี้ในโอลิมปิกฤดูร้อน 1928

การแข่งขันฮอกกี้ในโอลิมปิกฤดูร้อน 1928 เป็นการแข่งขันกีฬาฮอกกี้ในกีฬาโอลิมปิกฤดูร้อนครั้งที่ 9 ที่กรุงอัมสเตอร์ดัม ประเทศเนเธอร์แลนด์ ระหว่างวันที่ กรกฎาคม - สิงหาคม พ.ศ. 2471 จัดขึ้นที่สนาม Olympic Stadium, Old Stadion ซึ่งการแข่งขันกีฬาฮอกกี้ครั้งนี้มีการแข่งขันทั้งหมด 1 รายการ คือ ประเภททีมชาย 1 รายการ โดยมีนักกีฬาเข้าร่วมแข่งขัน คน จาก 9 ประเทศ
กีฬาปัญจกีฬาสมัยใหม่ในโอลิมปิกฤดูร้อน 1928

การแข่งขันปัญจกีฬาสมัยใหม่ในโอลิมปิกฤดูร้อน 1928 เป็นการแข่งขันกีฬาปัญจกีฬาสมัยใหม่ในกีฬาโอลิมปิกฤดูร้อนครั้งที่ 9 ที่กรุงอัมสเตอร์ดัม ประเทศเนเธอร์แลนด์ ระหว่างวันที่ 31 กรกฎาคม - 4 สิงหาคม พ.ศ. 2471 ซึ่งการแข่งขันกีฬาปัญจกีฬาสมัยใหม่ครั้งนี้มีการแข่งขันทั้งหมด 1 รายการ คือ ประเภทชายเดี่ยว 1 รายการ โดยมีนักกีฬาเข้าร่วมแข่งขัน 37 คน จาก 14 ประเทศ
ประเทศที่เข้าร่วมแข่งขัน.
<templatestyles src="Col-begin/styles.css"/>
กีฬาเรือพายในโอลิมปิกฤดูร้อน 1928

การแข่งขันเรือพายในโอลิมปิกฤดูร้อน 1928 เป็นการแข่งขันกีฬาเรือพายในกีฬาโอลิมปิกฤดูร้อนครั้งที่ 9 ที่กรุงอัมสเตอร์ดัม ประเทศเนเธอร์แลนด์ ระหว่างวันที่ 2-10 สิงหาคม พ.ศ. 2471 ซึ่งการแข่งขันกีฬาเรือพายครั้งนี้มีการแข่งขันทั้งหมด 7 รายการ คือ ประเภททีมชาย 7 รายการ โดยมีนักกีฬาเข้าร่วมแข่งขัน 245 คน จาก 19 ประเทศ
ประเทศที่เข้าร่วมแข่งขัน.
<templatestyles src="Col-begin/styles.css"/>
กีฬาเรือใบในโอลิมปิกฤดูร้อน 1928

การแข่งขันเรือใบในโอลิมปิกฤดูร้อน 1928 เป็นการแข่งขันกีฬาเรือใบในกีฬาโอลิมปิกฤดูร้อนครั้งที่ 9 ที่กรุงอัมสเตอร์ดัม ประเทศเนเธอร์แลนด์ ระหว่างวันที่ กรกฎาคม - สิงหาคม พ.ศ. 2471 จัดขึ้นที่สนาม Six Harbor, Buiten Y, Zuiderzee ซึ่งการแข่งขันกีฬาเรือใบครั้งนี้มีการแข่งขันทั้งหมด 3 รายการ คือ ประเภททีมชาย 3 รายการโดยมีนักกีฬาเข้าร่วมแข่งขัน 126 คน จาก 23 ประเทศ
กีฬาจักรยานในโอลิมปิกฤดูร้อน 1924

การแข่งขันจักรยานในโอลิมปิกฤดูร้อน 1924 เป็นการแข่งขันกีฬาจักรยานในกีฬาโอลิมปิกฤดูร้อนครั้งที่ 8 ที่กรุงปารีส ประเทศฝรั่งเศส ระหว่างวันที่ 23-27 กรกฎาคม พ.ศ. 2467 จัดขึ้นที่สนาม Vélodrome de Vincennes, ปารีสและบริเวณรอบๆ ซึ่งการแข่งขันกีฬาจักรยานครั้งนี้มีการแข่งขันทั้งหมด 6 รายการ คือ ประเภททีมชาย 6 รายการ โดยมีนักกีฬาเข้าร่วมแข่งขัน 139 คน จาก 24 ประเทศ
กีฬาขี่ม้าในโอลิมปิกฤดูร้อน 1924

การแข่งขันขี่ม้าในโอลิมปิกฤดูร้อน 1924 เป็นการแข่งขันกีฬาขี่ม้าในกีฬาโอลิมปิกฤดูร้อนครั้งที่ 8 ที่กรุงปารีส ประเทศฝรั่งเศส ระหว่างวันที่ 21-27 กรกฎาคม พ.ศ. 2467 จัดขึ้นที่สนาม Auteuil Hippodrome, Stade Olympique Yves-du-Manoir ซึ่งการแข่งขันกีฬาขี่ม้าครั้งนี้มีการแข่งขันทั้งหมด 5 รายการ คือ ประเภททีมชาย 5 รายการ โดยมีนักกีฬาเข้าร่วมแข่งขัน 97 คน จาก 17 ประเทศ
กีฬาฟันดาบในโอลิมปิกฤดูร้อน 1924

การแข่งขันฟันดาบในโอลิมปิกฤดูร้อน 1924 เป็นการแข่งขันกีฬาฟันดาบในกีฬาโอลิมปิกฤดูร้อนครั้งที่ 8 ที่กรุงปารีส ประเทศฝรั่งเศส ระหว่างวันที่ 27 มิถุนายน - 18 กรกฎาคม พ.ศ. 2467 จัดขึ้นที่สนาม Stade d’Escrime de Colombes, Velodrome d’Hiver ซึ่งการแข่งขันกีฬาฟันดาบครั้งนี้มีการแข่งขันทั้งหมด 7 รายการ คือ ประเภททีมชาย 6 รายการ และประเภททีมหญิง 1 รายการ โดยมีนักกีฬาเข้าร่วมแข่งขัน 240 คน จาก 23 ประเทศ
กีฬาปัญจกีฬาสมัยใหม่ในโอลิมปิกฤดูร้อน 1924

การแข่งขันปัญจกีฬาสมัยใหม่ในโอลิมปิกฤดูร้อน 1924 เป็นการแข่งขันกีฬาปัญจกีฬาสมัยใหม่ในกีฬาโอลิมปิกฤดูร้อนครั้งที่ 8 ที่กรุงปารีส ประเทศฝรั่งเศส ระหว่างวันที่ 12-17 กรกฎาคม พ.ศ. 2467 จัดขึ้นที่สนาม Stade Olympique, Piscine des Tourelles, Fontainebleau, Le Stand de Tir de Versailles ซึ่งการแข่งขันกีฬาปัญจกีฬาสมัยใหม่ครั้งนี้มีการแข่งขันทั้งหมด 1 รายการ คือ ประเภททีมชาย 1 รายการ โดยมีนักกีฬาเข้าร่วมแข่งขัน 38 คน จาก 11 ประเทศ
กีฬาโปโลในโอลิมปิกฤดูร้อน 1924

การแข่งขันโปโลในโอลิมปิกฤดูร้อน 1924 เป็นการแข่งขันกีฬาโปโลในกีฬาโอลิมปิกฤดูร้อนครั้งที่ 8 ที่กรุงปารีส ประเทศฝรั่งเศส ระหว่างวันที่ 28 มิถุนายน - 12 กรกฎาคม พ.ศ. 2467 จัดขึ้นที่สนาม Saint-Cloud Country Club, Polo de Bagatelle ซึ่งการแข่งขันกีฬาโปโลครั้งนี้มีการแข่งขันทั้งหมด 1 รายการ คือ ประเภททีมชาย 1 รายการ โดยมีนักกีฬาเข้าร่วมแข่งขัน 24 คน จาก 5 ประเทศ
สรุปเหรียญรางวัล.
ผลการแข่งขัน.
<templatestyles src="Col-begin/styles.css"/>
กีฬาเรือพายในโอลิมปิกฤดูร้อน 1924

การแข่งขันเรือพายในโอลิมปิกฤดูร้อน 1924 เป็นการแข่งขันกีฬาเรือพายในกีฬาโอลิมปิกฤดูร้อนครั้งที่ 8 ที่กรุงปารีส ประเทศฝรั่งเศส ระหว่างวันที่ 13-17 กรกฎาคม พ.ศ. 2467 จัดขึ้นที่สนาม Argenteuil Basin ซึ่งการแข่งขันกีฬาเรือพายครั้งนี้มีการแข่งขันทั้งหมด 7 รายการ คือ ประเภททีมชาย 7 รายการ โดยมีนักกีฬาเข้าร่วมแข่งขัน 181 คน จาก 14 ประเทศ
ประเทศที่เข้าร่วมแข่งขัน.
<templatestyles src="Col-begin/styles.css"/>
กีฬาเรือใบในโอลิมปิกฤดูร้อน 1924

การแข่งขันเรือใบในโอลิมปิกฤดูร้อน 1924 เป็นการแข่งขันกีฬาเรือใบในกีฬาโอลิมปิกฤดูร้อนครั้งที่ 8 ที่กรุงปารีส ประเทศฝรั่งเศส ระหว่างวันที่ 10-26 กรกฎาคม พ.ศ. 2467 จัดขึ้นที่สนาม Meulan, Le Havre ซึ่งการแข่งขันกีฬาเรือใบครั้งนี้มีการแข่งขันทั้งหมด 3 รายการ คือ ประเภททีมชาย 3 รายการ โดยมีนักกีฬาเข้าร่วมแข่งขัน 63 คน จาก 19 ประเทศ
กีฬายิงปืนในโอลิมปิกฤดูร้อน 1924

การแข่งขันยิงปืนในโอลิมปิกฤดูร้อน 1924 เป็นการแข่งขันกีฬายิงปืนในกีฬาโอลิมปิกฤดูร้อนครั้งที่ 8 ที่กรุงปารีส ประเทศฝรั่งเศส ระหว่างวันที่ 23 มิถุนายน - 9 กรกฎาคม พ.ศ. 2467 จัดขึ้นที่สนาม Versailles, Reims, Camp de Châlons (Mourmelon), Issy-les-Moulineaux ซึ่งการแข่งขันกีฬายิงปืนครั้งนี้มีการแข่งขันทั้งหมด 10 รายการ คือ ประเภททีมชาย 10 รายการ โดยมีนักกีฬาเข้าร่วมแข่งขัน 258 คน จาก 27 ประเทศ
ประเทศที่เข้าร่วมแข่งขัน.
<templatestyles src="Div col/styles.css"/>
กีฬาเทนนิสในโอลิมปิกฤดูร้อน 1924

การแข่งขันเทนนิสในโอลิมปิกฤดูร้อน 1924 เป็นการแข่งขันกีฬาเทนนิสในกีฬาโอลิมปิกฤดูร้อนครั้งที่ 8 ที่กรุงปารีส ประเทศฝรั่งเศส ระหว่างวันที่ 13-21 กรกฎาคม พ.ศ. 2467 จัดขึ้นที่สนาม Stade Olympique Yves-du-Manoir, Colombes ซึ่งการแข่งขันกีฬาเทนนิสครั้งนี้มีการแข่งขันทั้งหมด 5 รายการ คือ ประเภททีมชาย 2 รายการ และประเภททีมหญิง 2 รายการ และทีมผสม 2 รายการ โดยมีนักกีฬาเข้าร่วมแข่งขัน 124 คน จาก 27 ประเทศ
ประเทศที่เข้าร่วมแข่งขัน.
<templatestyles src="Col-begin/styles.css"/>
ประสงค์ สุขุม

ประสงค์ สุขุม อดีตรัฐมนตรีช่วยว่าการกระทรวงพาณิชย์ อดีตรัฐมนตรีช่วยว่าการกระทรวงคมนาคม และอดีตเลขาธิการคนแรกของสำนักงานเร่งรัดพัฒนาชนบท (ร.พ.ช.)
ประวัติ.
ประสงค์ สุขุม เกิดเมื่อวันที่ 17 มกราคม พ.ศ. 2473 เป็นบุตรคนโตของพระพิศาลสุขุมวิท (ประสพ สุขุม) กับ ผะอบ พิศาลสุขุมวิท (สกุลเดิม จันเจือมาศ) และเป็นหลานปู่ของเจ้าพระยายมราช (ปั้น สุขุม) นายประสงค์ มีบุตรคือนายประวิช สุขุม อดีตผู้ช่วยกรรมการผู้อำนวยการใหญ่ ผู้บริหารสูงสุดสายงานกิจการองค์กร บริษัท ไทยเบฟเวอเรจ จำกัด (มหาชน)
ประสงค์ สุขุม สำเร็จการศึกษาโรงเรียนวชิราวุธวิทยาลัย โรงเรียนกรุงเทพคริสเตียนวิทยาลัย วิทยาลัยฟิลลิปส์เอ็กซีเตอร์ จากนั้นเรียนต่อจนจบการศึกษาระดับปริญญาตรีจากมหาวิทยาลัยดาร์ตมัธ และปริญญาโทจากมหาวิทยาลัยฮาร์วาร์ด
การทำงาน.
ประสงค์ สุขุม รับราชการในสังกัดสำนักนายกรัฐมนตรี เคยดำรงตำแหน่งผู้ช่วยผู้อำนวยการสำนักงบประมาณ และเป็นเลขาธิการคนแรกของสำนักงานเร่งรัดพัฒนาชนบท (ร.พ.ช.)
ต่อมาในปี พ.ศ. 2518 ได้รับแต่งตั้งเป็นรัฐมนตรีช่วยว่าการกระทรวงพาณิชย์ ในรัฐบาลของนายสัญญา ธรรมศักดิ์ ต่อมาได้รับแต่งตั้งเป็นรัฐมนตรีช่วยว่าการกระทรวงคมนาคม ในรัฐบาลของพลเอก เกรียงศักดิ์ ชมะนันทน์ ในปี พ.ศ. 2520
กีฬาเรือแคนูในโอลิมปิกฤดูร้อน 1924

การแข่งขันเรือแคนูในโอลิมปิกฤดูร้อน 1924 เป็นการแข่งขันกีฬาเรือแคนูเพื่อเป็นกีฬาสาธิตในกีฬาโอลิมปิกฤดูร้อนครั้งที่ 8 ที่กรุงปารีส ประเทศฝรั่งเศส ระหว่างวันที่ 14-15 กรกฎาคม พ.ศ. 2467 จัดขึ้นที่สนาม Bassin d’Argenteuil ซึ่งการแข่งขันกีฬาเรือแคนูครั้งนี้มีการแข่งขันทั้งหมด 6 รายการ คือ ประเภททีมชาย 6 รายการ โดยมีนักกีฬาเข้าร่วมแข่งขัน 8 คน จาก 2 ประเทศ
กีฬาชักเย่อในโอลิมปิกฤดูร้อน 1920

การแข่งขันชักเย่อในโอลิมปิกฤดูร้อน 1920 เป็นการแข่งขันกีฬาชักเย่อในกีฬาโอลิมปิกฤดูร้อนครั้งที่ 7 ที่กรุงแอนต์เวิร์ป ประเทศเบลเยียม ระหว่างวันที่ 17-18 สิงหาคม พ.ศ. 2463 จัดขึ้นที่สนาม Olympisch Stadion ซึ่งการแข่งขันกีฬาชักเย่อครั้งนี้มีการแข่งขันทั้งหมด 1 รายการ คือ ประเภททีมชาย 1 รายการ โดยมีนักกีฬาเข้าร่วมแข่งขัน 40 คน จาก 5 ประเทศ
จุดร้อยละ

จุดร้อยละ  เป็นหน่วยแสดงผลต่างระหว่างอัตราร้อยละสองจำนวน เช่น การเพิ่มจาก 40% เป็น 44% ถือว่าเพิ่มขึ้น 4 จุดร้อยละ แต่เป็นการเพิ่มขึ้นร้อยละ 10 เมื่อเทียบกับปริมาณตั้งต้น ในการเขียนจึงมักใช้คำว่าจุดร้อยละ หรืออักษรย่อ "pp" หรือ "p.p." เพื่อหลีกเลี่ยงความกำกวม ในบางที่อาจใช้เพียงคำว่า "จุด"
กีฬาสเกตลีลาในโอลิมปิกฤดูร้อน 1920

การแข่งขันสเกตลีลาในโอลิมปิกฤดูร้อน 1920 เป็นการแข่งขันกีฬาสเกตลีลาในกีฬาโอลิมปิกฤดูร้อนครั้งที่ 7 ที่กรุงแอนต์เวิร์ป ประเทศเบลเยียม ระหว่างวันที่ 25-27 เมษายน พ.ศ. 2463 จัดขึ้นที่สนาม Ice Palace of Antwerp ซึ่งการแข่งขันกีฬาสเกตลีลาครั้งนี้มีการแข่งขันทั้งหมด 3 รายการ คือ ประเภททีมชาย 1 รายการ และประเภททีมหญิง 1 รายการ และคู่ผสม 1 รายการ โดยมีนักกีฬาเข้าร่วมแข่งขัน 26 คน จาก 8 ประเทศ
ยศทหารโคลอมเบีย

ตารางข้างล่างต่อไปนี้คือข้อมูลเกี่ยวกับยศทหารของกองทัพโคลอมเบีย 
กฏหมายบังคับ.
ยศในกองกำลังทหารของโคลอมเบียได้รับการควบคุมโดยกฎหมายที่เกี่ยวข้องดังต่อไปนี้: พระราชกฤษฎีกา 1790 ปี 2000
โครเอเชียนฟุตบอลคัพ

โครเอเชียนฟุตบอลคัพ  เป็นการแข่งขันฟุตบอลประจำปีของสโมสรฟุตบอลในประเทศโครเอเชีย นับเป็นรายการแข่งขันที่สำคัญเป็นอันดับที่สองของฟุตบอลโครเอเชียรองจากโครเอเชียนเฟิสต์ฟุตบอลลีก การแข่งขันอยู่ภายใต้การดูแลของสหพันธ์ฟุตบอลโครเอเชีย (CFF) จัดแข่งขันตั้งแต่เดือนสิงหาคมถึงปลายเดือนพฤษภาคม ทีมชนะเลิศจะได้สิทธิ์เข้าร่วมแข่งขันยูฟ่ายูโรปาลีกในฤดูกาลถัดไป
ฟุตบอลคัพก่อตั้งขึ้นใน ค.ศ. 1992 หลังจากที่ยูโกสลาฟคัพถูกยกเลิกเนื่องจากการล่มสลายของยูโกสลาเวีย หากนับจนถึงฤดูกาล 2018–19 แล้ว จะมีฤดูกาลแข่งขันทั้งหมด 28 ฤดูกาล สโมสรที่ครองความสำเร็จในฟุตบอลถ้วยรายการนี้ได้แก่ ดีนาโมซาเกร็บ ซึ่งเข้าชิงชนะเลิศ 21 ครั้งและชนะเลิศ 15 สมัย อีกสโมสรคือ ซึ่งชนะเลิศ 6 สมัยจากการเข้าชิงชนะเลิศ 11 ครั้ง
ทั้งดีนาโมหรือไฮจ์ดุกต่างปรากฎในรอบชิงชนะเลิศทุกครั้งยกเว้นใน ค.ศ. 1999 และ 2006 สโมสรอื่น ๆ ที่ชนะเลิศฟุตบอลถ้วยนี้มีเพียงสามสโมสร ได้แก่ ริเยกา (5 สมัย), (1 สมัย) และ (1 สมัย) สโมสรจากนอกลีกสูงสุดที่เข้าชิงชนะเลิศมีเพียงสโมสรเดียวคือ ซึ่งเข้าชิงใน ค.ศ. 2003
วัฏจักรยูเรีย

วัฏจักรยูเรีย  หรือวัฏจักรออร์นีไธน์  เป็นวัฏจักรที่ประกอบด้วยปฏิกิริยาชีวเคมีที่ผลิตยูเรีย (NH2)2CO จากแอมโมเนีย (NH3) วัฏจักรนี้พบในชิ่งมีชีวิตยูเรออเทลิก (ureotelic; สิ่งมีชีวิตที่ขับถ่ายไนโตรเจนในรูปของยูเรีย) โดยวัฏจักรยูเรียจะเปลี่ยนแอมโมเนียซึ่งมีความเป็นพิษสูงไปเป็นยูเรียเพื่อนำไปขับถ่าย วัฏจักรนี้เป็นวัฏจักรเมตาบอลิกแรกที่ถูกค้นพบ (โดยฮานส์ เครบส์ และ เคิร์ท เฮนเซเลท ในปี 1932) ห้าปีก่อนหน้าการค้นพบวัฏจักรกรดซิตริก ต่อมาวัฏจักรยูเรียได้มีการอธิบายลงรายละเอียดเพิ่มเติมในภายหลังโดยแรทเนอร์ (Ratner) และคอเฮ็น (Cohen) วัฏจักรยูเรียเกิดขึ้นหลัก ๆ ในตับ และบ้างในไต
หน้าที่.
คาทาบอลิสซึมของกรดอะมิโนให้ขอเสียเป็นแอมโมเนีย สัตว์ทุกชนิดจำเป็นต้องหาวิธีในการขับถ่ายสิ่งนี้ออก สัตว์น้ำส่วนใหญ่หรือสิ่งมีชีวิตแอมโมโนเทลิก (ammonotelic) ขับถ่ายแอมโมเนียออกโดยตรงโดยไม่ต้องเปลี่ยนเป็นสารอื่นก่อน สิ่งมีชีวิตที่ไม่สามารถกำจัดไนโตรเจนในรูปแอมโมเนียได้อย่างง่ายดายและปลอดภัยจะแปลงแอมโมเนียเป็นสารที่เป็นพิษต่ำกว่า เช่น ยูเรีย หรือ กรดยูริก ผ่านวัฏจักรยูเรีย ที่เกิดขึ้นหลัก ๆ ภายในตับ ยูเรียที่ผลิตโดยตับนั้นจะถูกปล่อยเข้ามาในกระแสเลือดและส่งต่อไปยังไตและในที่สุดจะถูกขับถ่ายออกในปัสสาวะ วัฏจักรยูเรียจึงจำเป็นต่อสิ่งมีชีวิตกลุ่มนี้ เพราะหากไนโตรเจนหรือแอมโมเนียไม่ถูกกำจัดออกอาจเป็นภัยร้ายแรงต่อสิ่งมีชีวิตเหล่านี้ ในสปีชีส์เช่นนกและแมลงส่วนใหญ่นั้นแอมโมเนียจะถูกแปลงเป็นกรดยูริกหรือตู่เบสของกรดยูริก (เกลือยูเรต; urate salt) ที่ซึ่งจะขับถ่ายออกในรูปของแข็ง
ปฏิกิริยา.
กระบวนการทั้งหมดเป็นการแปลงหมู่อะมิโนสองหมู่ จาก #เปลี่ยนทาง 
 และจาก แอสปาร์เตต กับอะตอมคาร์บอนหนึ่งอะตอมจาก #เปลี่ยนทาง 
 ให้กลายเป็นผลผลิตสำหรับขับถ่ายที่ไม่มีความพิษสูง ยูเรีย โดยใช้พลังงานจากพันธะฟอสเฟตพลังงานสูง (ATP 3 โมเลกุล ซึ่งจะถูกไฮโดรไลส์เป็น ADP 2 โมเลกุล และ AMP 1 โมเลกุล) การแปลงจากแอมโมเนียเป็นยูเรียนี้เกิดขึ้นผ่านห้าขั้นตอน ขั้นตอนแรกคือการนำแอมโมเนียเข้าในวัฏจักร ส่วนอีกสี่ั้นนั้นคือวัฏจักรยูเรียสี่ขั้นตอน ในการเข้าสู่วัฏจักร แอมโมเนียจะถูกแปลงเป็นคาร์บอมิลฟอสเฟต (carbamoyl phosphate) วัฏจักรยูเรียนั้นประกอบด้วยปฏิกิริยาที่มีเอนไซม์เร่งสี่ปฏิกิริยา ซึ่งเกิดขึ้นในไมโทคอนเดรียหนึ่งขั้นและอีกสามขั้นเกิดในไซโทซอลของเซลล์
ปฏิกิริยาในวัฏจักรยูเรีย
1 -ornitine2 carbamoyl phosphate3 -citrulline4 argininosuccinate5 fumarate6 -arginine7 urea -Asp -aspartateCPS-1 carbamoyl phosphate synthetase IOTC Ornithine transcarbamoylaseASS argininosuccinate synthetaseASL argininosuccinate lyaseARG1 arginase 1
ความเกี่ยวโยงกับวัฏจักรกรดซิตริก.
วัฏจักรยูเรียและวัฏจักรกรดซิตริกนั้นเป็นอิสระต่อกันแต่มีความเกี่ยวโยงกัน หนึ่งในไนโตรเจนในวัฏจักรยูเรียนั้นได้รับมาจากกระบวนการทรานสะมีเนชัน (transamination) ของออกซาโลอะซีเตต (oxaloacetate) ไปเป็นแอสปาร์เตต (aspartate) ส่วนฟูมาเรต (fumarate) ที่ผลิตในขั้นที่สามของวัฏจักรยูเรียนั้นยังคงเป็นสารมัธยันตร์ (intermediate) ในวัฏจักรกรดซิตริกและกลับคืนไปยังวัฏจักรนั้น
ราชวงศ์อาแซน

ราชวงศ์อาแซน  เป็นราชวงศ์ของผู้ก่อตั้งและปกครองจักรวรรดิบัลแกเรียที่ 2 ระหว่างปี ค.ศ. 1187 - 1256 ราชวงศ์อาแซนสามารถสถาปนาอำนาจขึ้นปกครองบัลแกเรียได้จากการก่อกบฎต่อจักรวรรดิไบแซนไทน์ด้วยเหตุผลของการขึ้นภาษี พระมหากษัตริย์ในราชวงศ์อาแซนมักใช้พระราชอิสริยยศว่า "จักรพรรดิแห่งชาวบัลแกเรียและวลาค ในขณะที่พระมหากษัตริย์ตั้งแต่พระเจ้าซาร์อีวัน อาแซนที่ 2 แห่งบัลแกเรียเป็นต้นไปใช้พระราชอิสริยยศว่า "พระเจ้าซาร์แห่งชาวบัลแกเรียและชาวกรีก"
เมแทบอลิซึมของลิพิด

เมแทบอลิซึมของลิพิด  เป็นกระบวนการสังเคราะห์และสลายของลิพิดภายในเซลล์ ประกอบด้วย การสลายหรือกักเก็บไขมัน เพื่อใช้เป็นพลังงาน และใช้ในการสังเคราะห์ของลิพิดเชิงหน้าที่และโครงสร้าง เช่น ลิพิดในการสร้างเยื่อหุ้มเซลล์ ในสัตว์นั้น ไขมันเหล่านี้ได้รับมาจากอาหารหรือจากการสังเคราะห์โดยตับ กระบวนการสร้างไขมันนี้เรียกว่า Lipogenesis ลิพิดส่วนใหญ่ที่พบในร่างกายมนุษย์ที่ได้มาจากการย่อยอาหารคือ ไตรกลีเซอไรด์ และ คลอเรสเตอรอล ส่วนลิพิดอื่น ๆ ที่พบในร่างกายคือกรดไขมัน และ ลิพิดเยื่อหุ้ม เมแทบอลิซึมของลิพิดนั้นมักถือว่าเป็นการย่อยและการดูดซึมของไขมันที่รับประทานเข้ามา อย่างไรก็ตาม ในสิ่งมีชีวิตมีไขมันจากสองแหล่งที่สามารถนำไปใช้สร้างพลังงานได้คือจากการรับประทานอาหาร และจากไขมันที่เก็บสะสมไว้ สัตว์มีกระดูกสันหลัง (รวมทั้งมนุษย์) ใช้ไขมันจากทั้งสองแหล่งนี้ในการผลิตพลังงาน เนื่องจากลิพิดเป็นโมเลกุลที่เป็นไฮโดรฟอบิก (hydrophobic) จึงต้องผ่านการทำเป็นสารละลาย (solubilised) ก่อนที่กระบวนการเมแทบอลิซึมจะเริ่มขึ้น เมแทบอลิซึมของลิพิดนั้นมักเริ่มต้นโดยการไฮโดรไลซิส ซึ่งเกิดขึ้นโดยการช่วยเหลือของเอนไซม์หลายชนิดในระบบทางเดินอาหาร กระบวนการเมแทบอลิซึมในลิพิดนั้นสามารถเกิดขึ้นในพืช ถึงแม้จะมีความแตกต่างกันในบางส่วนเมื่อเทียบกับในสัตว์ ขั้นตอนที่สองต่อจากไฮโดรไลซิสคือการดูดซึมกรดไขมันเข้าไปในเซลล์เนื้อเยื่อบุผิว (epithelial cells) ของผนังลำไส้ ในเซลล์เนื้อเยื่อบุผิวนั้น กรดไขมันจะถูกบรรจุและขนส่งไปยังส่วนต่าง ๆ ของร่างกายต่อไป
ชนิดของลิพิด.
ชนิดของลิพิดที่เกี่ยวข้องในกระบวนการเมแทบอลิซึมของลิพิด มีดังนี้
พระวรสารซาร์อีวัน อาแลกซันเดอร์

พระวรสารซาร์อีวัน อาแลกซันเดอร์  เป็นหนังสือพระวรสารเอกสารตัวเขียนสีวิจิตร ซึ่งเขียนและวาดขึ้นในปี ค.ศ. 1355 - 1356 สำหรับซาร์อีวัน อาแลกซันเดอร์แห่งบัลแกเรียแห่งจักรวรรดิบัลแกเรียที่ 2 พระวรสารฉบับนี้ถือได้ว่างานต้นฉบับที่สำคัญที่สุดของวัฒนธรรมบัลแกเรียในยุคกลาง และถือได้ว่าเป็นงานศิลปะที่มีชื่อเสียงมากที่สุดของบัลแกเรียก่อนที่จะอยู่ภายใต้การปกครองของจักรวรรดิออตโตมันในปี ค.ศ. 1393
โครเอเชียนฟุตบอลซูเปอร์คัพ

โครเอเชียนฟุตบอลซูเปอร์คัพ  เป็นการแข่งขันฟุตบอลระหว่างทีมชนะเลิศโครเอเชียนเฟิสต์ลีกกับทีมชนะเลิศโครเอเชียนฟุตบอลคัพ จัดแข่งขันในช่วงเปิดฤดูกาลใหม่ และจัดขึ้นเป็นบางปีในกรณีที่ทีมชนะเลิศทั้งสองรายการเป็นคนละทีมกันเท่านั้น
นับตั้งแต่เริ่มมีการแข่งขันฟุตบอลในประเทศเมื่อ ค.ศ. 1992 มีสามสโมสรที่คว้าดับเบิลแชมป์ (เฟิสต์ลีกและฟุตบอลคัพ) ได้แก่ ดีนาโมซาเกร็บ 11 ครั้ง, ไฮจ์ดุกสปลิต 1 ครั้ง และริเยกา 1 ครั้ง ทำให้ซูเปอร์คัพไม่ได้จัดขึ้นในช่วง ค.ศ. 1995–2001, 2007–2009, 2011–2012 และ 2015–2018 นอกจากนี้ยังมีอีกสามครั้งที่ซูเปอร์คัพไม่ได้จัดแข่งขัน ได้แก่ ค.ศ. 1999 ซึ่งดีนาโมปฏิเสธที่จะเข้าร่วมแข่งขัน และ ค.ศ. 2000 และ 2001 ซึ่งดีนาโมและไฮจ์ดุกไม่สามารถทำข้อตกลงในการแข่งขันได้
ใน ค.ศ. 2002 สหพันธ์ฟุตบอลโครเอเชียได้เข้ามาบริหารการแข่งขันซูเปอร์คัพ และปรับการแข่งขันให้เป็นแบบนัดเดียว ซึ่งเจ้าบ้านจะเป็นทีมที่ชนะเลิศในลีก การแข่งขันถ้าเสมอกันในเวลา จะต้องต่อเวลาพิเศษ 30 นาที ถ้ายังเสมอกันจะต้องตัดสินด้วยการยิงลูกโทษ ซูเปอร์คัพต้องจัดการแข่งขันก่อนที่ลีกจะเริ่มหนึ่งสัปดาห์
เมแทบอลิซึมของกรดไขมัน

เมแทบอลิซึมของกรดไขมันประกอบด้วยกระบวนการคาทาบอลิกที่ผลิตพลังงาน และกระบวนการเอนาบอลิกที่ผลิตโมเลกุลที่มีความสำคัญทางชีววิทยา (ไตรกีเซอไรด์, ฟอสฟอลิพิด, second messengers, local hormones และ คีโตนบอดีส์)
กรดไขมันเป็นกลุ่มใหญ่ ๆ ของโมเลกุลที่จัดประเภทภายในชั้นของมาโครนิวทรีเอนต์ลิพิด หน้าที่ประการหนึ่งของกรดไขมันในเมแทบอลิซึมของสัตว์นั้นคือการผลิตพลังงานในรูปของATP หากเปรียบเทียบกับชั้นมาโครนิวทริเอนต์อื่น ๆ (คาร์โบไฮเดรตและโปรตีน) แล้ว กรดไขมันให้ ATP มากที่สุดในแง่ของพลังงานต่อกรัม เมื่อกรดไขมันได้ถูกออกซิไดส์สำเร็จเป็น CO2 และน้ำ ผ่านเบตาออกซิเดชัน และวัฏจักรกรดซิตริก กรดไขมัน (โดยหลักแล้วอยู่ในรูปของไตรกลีเซอไรด์) จึงเป็นรูปแบบการกักเก็บของเชื้อเพลิงที่สำคัญที่สุดในสัตว์ส่วนใหญ่ และน้อยลงในพืช นอกจากนี้กรดไขมันยังเป็นองค์ประกอบสำคัญในฟอสฟอลิพิดที่สร้างฟอสฟอลิพิดไบเลเยอร์ในเยื่อหุ้มเซลล์
แคแทบอลิซึมของกรดไขมัน.
กรดไขมันจะถูกปล่อยออกจากแหล่งเก็บไขมันในเนื้อเยื่ออะดิโพส (adipose tissue) ระหว่างเมื้ออาหาร ดังต่อไปนี้
ในตับนั้น oxaloacetate ทั้งหมดหรือบางส่วนสามารถเบนออกไปเข้าสู่วิถี gluconeogenic pathway ในขณะอดอาหาร (fasting), ขาดอาหาร (starvation), การทานอาหารที่ประกอบด้วยคาร์โบไฮเดรตต่ำ (low carbohydrate diet), การออกกำลังกายอย่างหนักหน่วงเป็นเวลานาน (prolonged strenuous exercise) และในผู้ป่วยเบาหวานชนิดที่ 1 ที่ขาดการควบคุม (uncontrolled type 1 diabetes mellitus) ในกรณีเหล่านี้ oxaloacetate จะถูกไฮโดรจีเนต (hydrogenated) เป็น malate ที่ถัดมาจะถูกกำจัดออกจากไมโทคอนเดรียของเซลล์ตับเพื่อถูกเปลี่ยนไปเป็นกลูโคส ในไซโทพลาซึมของเซลล์ตับและจะถูกปล่อยออกไปในกระแสเลือด
ความผิดปกติ.
ความผิดปกติของกระบวนการเมแทบอลิซึมของกรดไขมันสามารถอธิบายในรูปแบบเช่น hypertriglyceridemia (ไตตรกลีเซอไรด์ในเลือดสูง) หรือ hyperlipidemia
ชนิดของโรคที่เกิดจากกระบวนการเมแทบอลิซึมนั้นมักจัดอยู่ในกลุ่มความผิดปกติแรกเกิดของเมแทบอลิซึมของลิพิด โรคเหล่านี้อาจเรียกว่าเป็น fatty oxidation disorders หรือเป็น "lipid storage disorders" และจัดเป็นชนิดหนึ่งของกลุ่มความผิดปกติแรกเกิดของเมแทบอลิซึม
อีวัน อาแซนที่ 4 แห่งบัลแกเรีย

อีวัน อาแซน  หรือที่รู้จักกันในพระนาม อีวัน อาแซนที่ 4 ทรงเป็นเจ้าชายแห่งบัลแกเรีย พระโอรสพระองค์ที่ 3 ในพระเจ้าซาร์อีวัน อาแลกซานเดอร์และซารีนาแตออดอราแห่งวอเลเคีย พระองค์ประสูติในปี ค.ศ. 1326 ประวัติของพระองค์เป็นที่ทราบน้อยมาก โดยในปี ค.ศ. 1349 พระองค์มีบทบาทในการนำทัพเข้าต่อสู้กับจักรวรรดิออตโตมัน และสามารถขับไล่กองทัพออตโตมันออกไปได้ แม้จะสิ้นพระชนม์ในสนามรบก็ตาม
แหล่งข้อมูล.
<templatestyles src="Refbegin/styles.css" />
อ่องปู

อ่องปู, ปูอ่อง หรือ มันปูย่าง เป็นอาหารพื้นเมืองภาคเหนือของประเทศไทย ทั้งยังพบได้ในชุมชนชาวลื้อ เขิน และทางตอนเหนือของประเทศลาว อาหารชนิดนี้ทำจากมันปูที่ได้จากปูนา ผสมกับไข่ไก่ และเกลือ สองอย่างหลังใส่อย่างละนิดหน่อย บางแห่งอาจใส่กระเทียม, โรยพริกไทย หรือต้นหอมซอยเพื่อเพิ่มกลิ่นหอมน่ารับประทานยิ่งขึ้น เมื่อผสมเรียบร้อยแล้วจึงหยอดลงบนกระดองปู ย่างในเตาไฟโดยใช้ไฟกลาง รอจนสุกมีกลิ่นหอมจึงเสร็จ รับประทานคู่กับข้าวเหนียวร้อน ๆ หรืออาจเหยาะซอสปรุงรสเพื่อเพิ่มรสชาติ
ปูนาที่ใช้ในการทำอ่องปู จะใช้ปูนาในช่วงฤดูเกี่ยวข้าวตรงกับช่วงเดือนตุลาคมถึงธันวาคม เพราะมีมันมาก ปัจจุบันมีการดัดแปลงอ่องปูโดยใช้ปูชนิดอื่น ๆ บ้าง เป็นต้นว่าปูม้าหรือปูทะเล บ้างใช้มันกุ้งแทน
สารวัตรทหาร

สารวัตรทหาร  เป็นหน่วยงานบังคับใช้กฎหมายที่เกี่ยวข้องกับ หรือบางส่วนของทางทหารของรัฐ
ประเภทสารวัตรทหาร.
ในประเทศต่าง ๆ สารวัตรทหารนั้นอาจจะหมายถึง
เครื่องแบบ.
สถานะของสารวัตรทหารมักจะปรากฏในรูปแบบที่โดดเด่นจากหมวกนิรภัย หรือปลอกแขน หรือตราอาร์ม หรือบั้งติดไหล่ (shoulder Band , shoulder flash) ในสงครามโลกครั้งที่สอง สารวัตรทหารของกองทัพนาซีเยอรมัน (Feldgendarmerie) มักจะใช้ป้ายห้อยคอเหล็กมาเป็นสัญลักษณ์
อำนาจหน้าที่.
อำนาจหน้าที่หลัก ๆ ของสารวัตรทหาร ประกอบไปด้วย
ไอทรัสต์

ไอทรัสต์  เป็นอีพีที่สามของไอเดิล เกิร์ลกรุปเกาหลีใต้ ออกจำหน่ายแบบดิจิทัลเมื่อวันที่ 6 เมษายน ค.ศ. 2020 และแบบแผ่นเมื่อวันที่ 7 เมษายน ค.ศ. 2020 อัลบั้มประกอบด้วยห้าเพลง รวมถึงเพลงก่อนจำหน่ายคือ "ไลออน" และเพลงนำคือ "โอมายก็อด" ซึ่งแต่งโดย โซย็อน และยัมมีโทน อัลบั้มแบบแผ่น ออกจำหน่ายแบบสองรูปแบบคือ "ทรู" และ "ลาย" "ไอทรัสต์" เป็นอัลบั้มต่อจากอีพีที่สองของพวกเขาคือ "ไอเมด" ซึ่งจำหน่ายเมื่อปี ค.ศ. 2019
ชาร์ต.
<templatestyles src="Col-begin/styles.css"/>
กีฬายิงธนูในโอลิมปิกฤดูร้อน 1920

การแข่งขันยิงธนูในโอลิมปิกฤดูร้อน 1920 เป็นการแข่งขันกีฬายิงธนูในกีฬาโอลิมปิกฤดูร้อนครั้งที่ 7 ที่กรุงแอนต์เวิร์ป ประเทศเบลเยียม ระหว่างวันที่ 3-5 สิงหาคม พ.ศ. 2463 จัดขึ้นที่สนาม Nachtegalen Park ซึ่งการแข่งขันกีฬายิงธนูครั้งนี้มีการแข่งขันทั้งหมด 10 รายการ คือ ประเภททีมชาย 10 รายการ และประเภททีมหญิง 0 รายการ โดยมีนักกีฬาเข้าร่วมแข่งขัน 30 คน จาก 3 ประเทศ
กีฬาจักรยานในโอลิมปิกฤดูร้อน 1920

การแข่งขันจักรยานในโอลิมปิกฤดูร้อน 1920 เป็นการแข่งขันกีฬาจักรยานในกีฬาโอลิมปิกฤดูร้อนครั้งที่ 7 ที่กรุงแอนต์เวิร์ป ประเทศเบลเยียม ระหว่างวันที่ 9-10 สิงหาคม พ.ศ. 2463 จัดขึ้นที่สนาม Vélodrome d'Anvers Zuremborg, แอนต์เวิร์ปและพื้นที่รอบๆ ซึ่งการแข่งขันกีฬาจักรยานครั้งนี้มีการแข่งขันทั้งหมด 6 รายการ คือ ประเภททีมชาย 6 รายการ และประเภททีมหญิง 0 รายการ โดยมีนักกีฬาเข้าร่วมแข่งขัน 103 คน จาก 14 ประเทศ
กีฬาขี่ม้าในโอลิมปิกฤดูร้อน 1920

การแข่งขันขี่ม้าในโอลิมปิกฤดูร้อน 1920 เป็นการแข่งขันกีฬาขี่ม้าในกีฬาโอลิมปิกฤดูร้อนครั้งที่ 7 ที่กรุงแอนต์เวิร์ป ประเทศเบลเยียม ระหว่างวันที่ 6-12 กันยายน พ.ศ. 2463 จัดขึ้นที่สนาม Olympisch Stadion ซึ่งการแข่งขันกีฬาขี่ม้าครั้งนี้มีการแข่งขันทั้งหมด 7 รายการ คือ ประเภททีมชาย 7 รายการ และประเภททีมหญิง 0 รายการ โดยมีนักกีฬาเข้าร่วมแข่งขัน 89 คน จาก 8 ประเทศ
กีฬาฟันดาบในโอลิมปิกฤดูร้อน 1920

การแข่งขันฟันดาบในโอลิมปิกฤดูร้อน 1920 เป็นการแข่งขันกีฬาฟันดาบในกีฬาโอลิมปิกฤดูร้อนครั้งที่ 7 ที่กรุงแอนต์เวิร์ป ประเทศเบลเยียม ระหว่างวันที่ สิงหาคม - กันยายน พ.ศ. 2463 ซึ่งการแข่งขันกีฬาฟันดาบครั้งนี้มีการแข่งขันทั้งหมด 6 รายการ คือ ประเภทบุคคล 3 รายการ และประเภททีม 3 รายการ โดยมีนักกีฬาเข้าร่วมแข่งขัน 149 คน จาก 13 ประเทศ
กีฬาเรือใบในโอลิมปิกฤดูร้อน 1920

การแข่งขันเรือใบในโอลิมปิกฤดูร้อน 1920 เป็นการแข่งขันกีฬาเรือใบในกีฬาโอลิมปิกฤดูร้อนครั้งที่ 7 ที่กรุงอัมสเตอร์ดัม ประเทศเนเธอร์แลนด์ ระหว่างวันที่ 7 กรกฎาคม- 3 กันยายน พ.ศ. 2463 จัดขึ้นที่สนาม Ostend ซึ่งการแข่งขันกีฬาเรือใบครั้งนี้มีการแข่งขันทั้งหมด 14 รายการ คือ ประเภททีมชาย 14 รายการ และประเภททีมหญิง 0 รายการ โดยมีนักกีฬาเข้าร่วมแข่งขัน 101 คน จาก 6 ประเทศ
สนามกีฬารูเยวิตซา

สนามกีฬารูเยวิตซา (ชื่ออย่างเป็นทางการ: สนามกีฬา เอชเอ็นเค ริเยกา) เป็นสนามกีฬาที่ตั้งอยู่ในเมืองริเยกาในประเทศโครเอเชีย โดยนับตั้งแต่ ค.ศ. 2015 เป็นต้นมา ได้ถูกใช้งานเป็นสนามเหย้าชั่วคราวของเอชเอ็นเค ริเยกา ในช่วงที่กำลังก่อสร้างสนามเหย้าแห่งใหม่อย่างสนามกีฬาคันตริดา สนามแห่งนี้เป็นส่วนหนึ่งของศูนย์ซ้อมชั่วคราวของทีมเยาวชนและทีมชุดใหญ่ของเอชเอ็นเค ริเยกา
การก่อสร้าง.
การก่อสร้างศูนย์ซ้อมกีฬาแห่งนี้ได้เริ่มขึ้นตั้งแต่วันที่ 15 กันยายน ค.ศ. 2014 โดยเจ้าของสโมสร เอชเอ็นเค ริเยกา ออกค่าใช้จ่ายเพิ่มเติม ต่อมาในวันที่ 28 กรกฎาคม ค.ศ. 2015 สนามกีฬาได้รับการรับรองจากหน่วยงานฟุตบอลของโครเอเชีย และเปิดใช้งานอย่างเป็นทางการเมื่อวันที่ 2 สิงหาคม ค.ศ. 2015 ในนัดที่เอชเอ็นเค ริเยกา เอาชนะ เอ็นเค โลโคโมทิฟ 3–1 ผู้ทำประตูแรกที่สนามแห่งนี้คือ มาริน เลออวัช
ส่วนต่อขยาย.
ในเดือนมกราคมและพฤศจิกายน ค.ศ. 2016 ดามีร์ มิสกอวิช ประธานสโมสร เอชเอ็นเค ริเยกา ประกาศว่าจะมีการก่อสร้างอัฒจันทร์ฝั่งเหนือเพื่อให้สอดคล้องกับเกณฑ์สนามฟุตบอลของยูฟ่าเพื่อใช้ในการแข่งขันรอบแบ่งกลุ่มของยูฟ่าแชมเปียนส์ลีกและยูฟ่ายูโรปาลีก ซึ่งจะต้องมีความจุอย่างน้อย 8,000 ที่นั่ง การก่อสร้างอัฒจันทร์ฝั่งเหนือเริ่มต้นขึ้นเมื่อวันที่ 11 พฤษภาคม ค.ศ. 2017 และเสร็จสิ้นเมื่อวันที่ 21 กรกฎาคม ค.ศ. 2017 ทำให้สนามมีความจุเพิ่มขึ้นจากเดิม 6,039 ไปเป็น 8,279 ที่นั่ง
ความจุของสนาม.
ความจุทั้งสี่อัฒจันทร์ของสนาม รวมกันได้ทั้งสิ้น 8,279 ที่นั่ง
ผู้เข้าชมในลีก.
ผู้เข้าชมในลีกของเอชเอ็นเค ริเยกา ในแต่ละฤดูกาล
จักรภพ ภูริเดช

พลเอก จักรภพ ภูริเดช (เกิด 25 พฤษภาคม พ.ศ. 2512) นายทหารและข้าราชการในพระองค์ชาวไทย รองผู้บัญชาการหน่วยบัญชาการถวายความปลอดภัยรักษาพระองค์ รักษาราชการผู้บัญชาการกองบัญชาการทหารมหาดเล็กราชวัลลภรักษาพระองค์ กรรมการพระคลังข้างที่ กรรมการมูลนิธิโครงการหลวง รองประธานกรรมการบริหาร มูลนิธิราชประชานุเคราะห์ ในพระบรมราชูปถัมภ์ กรรมการโครงการราชทัณฑ์ปันสุขทำความดีด้วยหัวใจ กรรมการในมูลนิธิการศึกษาทางไกลผ่านดาวเทียม กรรมการบริหารกองทุนพระราชทานสำหรับศูนย์ศึกษาการพัฒนาอันเนื่องมาจากพระราชดำริ กรรมการมูลนิธิโรงพยาบาลสมเด็จพระยุพราช รักษาราชการผู้บัญชาการโรงเรียนจิตอาสาพระราชทาน โครงการจิตอาสาเราทำความดีด้วยหัวใจ 904 วปร.
ประวัติ.
เกิดเมื่อวันที่ 25 พฤษภาคม พ.ศ. 2512 เป็นบุตรคนที่ 2 ในบรรดาพี่น้อง 4 คนของ พล.ร.อ. สมภพ ภูริเดช อดีตราชองครักษ์พิเศษ และอดีตผู้บัญชาการกองทัพเรือภาคที่ 3 และนางรสสุคนธ์ ภูริเดช อดีต สมาชิกวุฒิสภา ซึ่งมีพี่น้องอีก 3 คนคือ
รับราชการ.
จบจาก โรงเรียนเตรียมทหาร รุ่นที่ 28 และ โรงเรียนนายเรืออากาศ รุ่นที่ 35 เมื่อจบการศึกษาจากโรงเรียนนายเรืออากาศแล้ว ได้เข้ารับราชการในกองทัพอากาศก่อนจะเจริญก้าวหน้าในราชการตามลำดับ จนกระทั่งวันที่ 5 มีนาคม พ.ศ. 2553 พระบาทสมเด็จพระมหาภูมิพลอดุลยเดชมหาราช บรมนาถบพิตร ได้มีพระบรมราชโองการโปรดเกล้าฯ พระราชทานยศทหารอากาศให้ ซึ่งขณะนั้นมียศเป็น นาวาอากาศเอก ขึ้นเป็น พลอากาศตรี
ต่อมาในวันที่ 1 มีนาคม พ.ศ. 2555 จึงได้รับพระราชทานยศ พลอากาศโท จากนั้นในวันที่ 4 กรกฎาคม ปีเดียวกันได้รับโปรดเกล้าฯ แต่งตั้งให้ดำรงตำแหน่ง ผู้บังคับการหน่วยทหารมหาดเล็กราชวัลลภรักษาพระองค์ หน่วยบัญชาการถวายความปลอดภัยรักษาพระองค์ สำนักผู้บัญชาการทหารสูงสุด จากเดิมที่ดำรงตำแหน่ง นายทหารปฏิบัติการพิเศษ สำนักงานนายทหารปฏิบัติการพิเศษในพระองค์สมเด็จพระบรมโอรสาธิราชฯ สยามมกุฎราชกุมาร หน่วยบัญชาการถวายความปลอดภัยรักษาพระองค์
สนามกีฬาป็อลยุด

สนามกีฬาป็อลยุด  เป็นสนามกีฬาอเนกประสงค์ในเมืองสปลิตของประเทศโครเอเชีย ตั้งชื่อตามย่านป็อลยุด และตั้งอยู่ทางตอนเหนือของคาบสมุทรสปลิต ชื่อเดิมของสนามแห่งนี้คือ "สนามกีฬานครในป็อลยุด"  สนามแห่งนี้เปิดใช้งานในเดือนกันยายน ค.ศ. 1979 และเป็นสนามเหย้าของสโมสรฟุตบอลคัยดูกสปลิต มีความจุ 34,198 ที่นั่ง
สนามกีฬาป็อลยุดเคยใช้จัดงานเมดิเตอร์เรเนียนเกมส์ 1979 ซึ่งทำพิธีเปิดโดยประธานาธิบดียูโกสลาเวีย ความจุเริ่มแรกอยู่ที่ 55,000 ที่นั่ง และได้ขยายเพิ่มเป็น 62,000 ที่นั่งในคริสต์ทศวรรษ 1980 ก่อนที่จะติดตั้งเก้าอี้ในคริสต์ทศวรรษ 1990 ทำให้ความจุลดลงเหลือเพียง 35,000 ที่นั่ง นอกจากนี้ สนามกีฬาป็อลยุดยังเคยใช้งานยูโรเปียนแอธเลติกแชมเปียนชิป 1990, ไอเอเอเอฟ คอนติเนนทัลคัพ 2010 และอัลตรายุโรป ระหว่าง ค.ศ. 2013–2018
อีวัน อาแซนที่ 5 แห่งบัลแกเรีย

อีวัน อาแซนที่ 5  เป็นพระโอรสพระองค์ที่สองของพระเจ้าซาร์อีวัน อาแลกซันเดอร์แห่งบัลแกเรียและพระมเหสีพระองค์ที่สองซารีนาซารา-แตออดอรา พระนามของพระองค์มาจากการตั้งพระนามตามพระเชษฐาของพระองค์คืออีวัน อาแซนที่ 4 แห่งบัลแกเรีย ซึ่งสิ้นพระชนม์ในการรบกับจักรวรรดิออตโตมันในปี ค.ศ. 1349 พระองค์มีบทบาทสำคัญในการจัดตั้งสภาทางศาสนาในเตอร์โนโวในช่วงทศวรรษที่ 1360 พระองค์สิ้นพระชนม์ในปี ค.ศ. 1388 จากการถูกสังหารโดยชาวเติร์ก และจากจากรึกที่ฝังศพของพระองค์พบหลักฐานว่าพระองค์ถูกชักจูงให้เปลี่ยนไปนับถือศาสนาอิสลามด้วย และจากจากรึกเดียวกันนี้ทำให้ทราบว่าพระองค์มีพระธิดา 2 พระองค์
ก็อทท์แอร์ฮัลเทอฟรันทซ์เดินไคเซอร์

"ก็อทท์แอร์ฮัลเทอฟรันทซ์เดินไคเซอร์" ("ขอพระเจ้าโปรดทรงคุ้มครองพระจักรพรรดิฟรันซ์") หรือ "ไคเซอร์ฮึมเนอร์" ("เพลงสดุดีจักรพรรดิ") คือเพลงประจำจักรพรรดิฟรันทซ์ที่ 2 แห่งจักรวรรดิโรมันอันศักดิ์สิทธิ์ และต่อมาก็เป็นเพลงชาติและเพลงสรรเสริญพระบารมีของจักรวรรดิออสเตรีย และจักรวรรดิออสเตรีย-ฮังการี เนื้อร้องประพันธ์โดยลอเรนซ์ เลโอโปลด์ ฮาชก้า (ค.ศ. 1749–1827) และทำนองประพันธ์โดยโยเซ็ฟ ไฮเดิน ต่อมาในปี ค.ศ. 1841 เอากุสท์ ไฮน์ริช ฮ็อฟมัน ฟ็อน ฟัลเลิร์สเลเบิน นักภาษาศาสตร์และกวีชาวเยอรมัน ได้ประพันธ์บทร้องชื่อ "ดัสลีทแดร์ด็อยท์เชิน" ตามทำนองเพลงของไฮเดิน
คำศัพท์และทำนอง.
<score %vorbis="1"% override_audio="HaydnGottErhalteFranzDenKaiserQuartetVersionPianoReduction.ogg">
\version "2.18.2"
\new Staff «
\clef treble \key g \major {
 \time 4/4 \partial 2 
 \relative g' {
 \repeat unfold 2 {
 g4. a8 | b4 a c b | a8 (fis) g4 e' d | c b a b8 (g) | d'2 \bar "|" \break
 a4 b | a8 (fis) d4 c' b | a8 (fis) d4 d' c | b4. b8 cis4 cis8 (d) | d2 \bar "|" \break
 \repeat volta 2 {
 g4. fis8 | fis8 ([ e8 ]) d4 e4. d8 | d8 ([ c8 ]) b4 a4. b16 (c) | d8 ([e]) c ([a]) g4 \appoggiatura b8 a8 (g) | g2
\new Lyrics \lyricmode {
Gott4. er8 -- hal4 -- te Franz, den Kai -- ser,
Un -- sern gu -- ten Kai -- ser Franz!2
Lang4. -- e8 le4 -- be Franz, der Kai -- ser,
In des Glück -- es hell -- stem Glanz!2
Ihm4 er -- blü -- hen Lor -- beer -- rei -- ser,
Wo er geht,4. zum8 Eh4 -- ren -- kranz!2
Gott4. er8 -- hal4 -- te Franz,4. den8 Kai4 -- ser,
Un4. -- sern8 gu4 -- ten Kai -- ser Franz!2 
»
</score>
เนื้อร้อง:
<poem lang="de" style="float:left;">Gott erhalte Franz den Kaiser, unsern guten Kaiser Franz!
Lange lebe Franz der Kaiser, in des Glückes hellstem Glanz!
Ihm erblühen Lorbeerreiser, wo er geht, zum Ehrenkranz!
Gott erhalte Franz den Kaiser, unsern guten Kaiser Franz!</poem>
<poem style="margin-left:2em; float:left;">God save Francis the Emperor, our good Emperor Francis!
Long live Francis the Emperor in the brightest splendor of bliss!
May laurel branches bloom for him, wherever he goes, as a wreath of honor.
God save Francis the Emperor, our good Emperor Francis!</poem>
หมายเหตุ.
<templatestyles src="Reflist/styles.css" />
มีคาอิล อาแซนที่ 4 แห่งบัลแกเรีย

มีคาอิล อาแซน  (ค.ศ. 1322–1355) เป็นพระราชโอรสพระองค์ใหญ่ในพระเจ้าซาร์อีวัน อาแลกซานเดอร์และแตออดอราแห่งวอเลเคีย หลังจากพระบิดาขึ้นครองบัลลังก์เป็นพระเจ้าซาร์แห่งบัลแกเรีย พระองค์ได้รับการสถาปนาเป็นจักรพรรดิร่วม นอกจากนี้พระองค์ได้รับการคาดหมายว่าจะสืบพระราชบัลลังก์ในพระปรมาภิไธย มีคาอิล อาแซนที่ 4 โดยพระองค์อภิเษกสมรสกับมาเรีย พาลาโอโลกีนาพระธิดาของจักรพรรดิอันโดรนิคอสที่ 3 พาลาโอโลกอส ในช่วงปี ค.ศ. 1354 - 1355 จักรวรรดิออตโตมันได้พยายามเข้ารุกรานเมืองพลอฟดิฟและโซเฟีย ซึ่งมีคาอิล อาแซนที่ 4 สิ้นพระชนม์ในสนามรบ แต่สามารถปกป้องดินแดนจากการรุกรานของออตโตมันได้
แหล่งข้อมูล.
<templatestyles src="Refbegin/styles.css" />
กีฬาฮอกกี้ในโอลิมปิกฤดูร้อน 1920

การแข่งขันฮอกกี้ในโอลิมปิกฤดูร้อน 1920 เป็นการแข่งขันกีฬาฮอกกี้ในกีฬาโอลิมปิกฤดูร้อนครั้งที่ 7 ที่กรุงแอนต์เวิร์ป ประเทศเบลเยียม ระหว่างวันที่ 1-5 กันยายน พ.ศ. 2463 จัดขึ้นที่สนาม Olympic Stadium ซึ่งการแข่งขันกีฬาฮอกกี้ครั้งนี้มีการแข่งขันทั้งหมด 1 รายการ คือ ประเภททีมชาย 1 รายการ และประเภททีมหญิง 0 รายการ โดยมีนักกีฬาเข้าร่วมแข่งขัน คน จาก 4 ประเทศ
กีฬาฮอกกี้น้ำแข็งในโอลิมปิกฤดูร้อน 1920

การแข่งขันฮอกกี้น้ำแข็งในโอลิมปิกฤดูร้อน 1920 เป็นการแข่งขันกีฬาฮอกกี้น้ำแข็งในกีฬาโอลิมปิกฤดูร้อนครั้งที่ 7 ที่กรุงแอนต์เวิร์ป ประเทศเบลเยียม ระหว่างวันที่ 23-29 เมษายน พ.ศ. 2463 จัดขึ้นที่สนาม Palais de Glace d'Anvers ซึ่งการแข่งขันกีฬาฮอกกี้น้ำแข็งครั้งนี้มีการแข่งขันทั้งหมด 1 รายการ คือ ประเภททีมชาย 1 รายการ และประเภททีมหญิง 0 รายการ โดยมีนักกีฬาเข้าร่วมแข่งขัน 60 คน จาก 7 ประเทศ
ดอมินิก ลิวากอวิช

ดอมินิก ลิวากอวิช ([dôminik liʋǎːkoʋitɕ, domǐ-]; เกิดวันที่ 9 มกราคม ค.ศ. 1995) เป็นนักฟุตบอลชาวโครเอเชียที่เล่นในตำแหน่งผู้รักษาประตูให้กับดีนาโมซาเกร็บและทีมชาติโครเอเชีย
ทีมชาติ.
ลิวากอวิชถูกเรียกติดทีมชาติโครเอเชียเป็นครั้งแรกในนัดกระชับมิตรที่จะพบกับมอลโดวาในเดือนพฤษภาคม ค.ศ. 2016 และได้ลงเล่นนัดแรกในนัดที่พบกับชิลีในไชนาคัพ 2017 ซึ่งโครเอเชียแพ้การยิงลูกโทษ
ในเดือนพฤษภาคม ค.ศ. 2018 เขามีชื่อติดทีมชาติรอบเบื้องต้น 32 คนสุดท้ายสำหรับการแข่งขันฟุตบอลโลก 2018 ที่ประเทศรัสเซีย ซึ่งสุดท้ายแล้ว โครเอเชียจบรองชนะเลิศหลังจากที่พ่ายแพ้ต่อฝรั่งเศสในรอบชิงชนะเลิศ 4–2 ต่อมาเขาได้ลงเล่นในยูฟ่าเนชันส์ลีก 2018–19 นัดที่เสมอกับอังกฤษแบบไร้ประตูเมื่อวันที่ 12 ตุลาคม ค.ศ. 2018
หลังจากที่ลอวเร กาลินิช ทำผลงานได้อย่างน่าผิดหวัง ลิวากอวิชจึงได้กลายเป็นผู้รักษาประตูมือหนึ่งของทีมชาติในฟุตบอลชิงแชมป์แห่งชาติยุโรป 2020 รอบคัดเลือก โดยเขาได้ลงเล่นในรอบคัดเลือกครั้งแรกในนัดที่ 3 ที่พบกับเวลส์เมื่อวันที่ 8 มิถุนายน ค.ศ. 2019
เกียรติประวัติ.
เอ็นเค ซาเกร็บ
ดีนาโมซาเกร็บ
โครเอเชีย
รางวัลส่วนตัว
เครื่องราชอิสริยภรณ์
กีฬาปัญจกีฬาสมัยใหม่ในโอลิมปิกฤดูร้อน 1920

การแข่งขันปัญจกีฬาสมัยใหม่ในโอลิมปิกฤดูร้อน 1920 เป็นการแข่งขันกีฬาปัญจกีฬาสมัยใหม่ในกีฬาโอลิมปิกฤดูร้อนครั้งที่ 7 ที่กรุงแอนต์เวิร์ป ประเทศเบลเยียม ระหว่างวันที่ 24-27 สิงหาคม พ.ศ. 2463 จัดขึ้นที่สนาม Olympisch Stadion ซึ่งการแข่งขันกีฬาปัญจกีฬาสมัยใหม่ครั้งนี้มีการแข่งขันทั้งหมด 1 รายการ คือ ประเภทบุคคลชาย 1 รายการ และประเภททีมหญิง 0 รายการ โดยมีนักกีฬาเข้าร่วมแข่งขัน 23 คน จาก 8 ประเทศ